wickkiey/tamil-wikipedia-chunked huggingface dataset:
# விளாதிமிர் கொரலென்கோ

## வாழ்க்கைச் சுருக்கம்

கொரலென்கோ 1853 ஆம் ஆண்டில் உருசியப் பேரரசில் சித்தோமிர் என்ற இடத்தில் (இன்றைய வடக்கு உக்ரைனில்) கசாக் இனத்தில் பிறந்தார். தமது ஊரில் ஆரம்பக் கல்வியைக் கற்ற கொரலென்கோ 1871 இல் சென் பீட்டர்சுபர்க் தொழில்நுட்பக் கல்லூரியில் சேர்ந்து இரண்டரை வருடங்களை மிகவும் சோதனையான காலத்தில் கழித்தார். இக்காலகட்டத்தில் அவரது தந்தை இறந்து விட்டதால், படிப்பதோடு பணம் சம்பாதிக்கவும் முயற்சி செய்தார். 1873 ஜனவரியில் கல்லூரியில் இருந்து படிப்பை நிறுத்திய பின்னர், 1874ஆம் வருடத்தில் மாஸ்கோவிலுள்ள விவசாய மற்றும் வனத்துறைக் கல்லூரியில் மாணவராகச் சேர்ந்தார். மாணவர்களுடைய ஆர்ப்பாட்டத்தில் கலந்து கொண்டதற்காக விலக்கப்பட்டார். 1876 ஆம் ஆண்டில் சிறிது காலத்திற்கு இவர் குரொன்ஸ்டார்ட் என்ற இடத்திற்கு விலக்கி வைக்கப்பட்டார்.
# விளாதிமிர் கொரலென்கோ

## இலக்கியப் பங்களிப்பு

1879 ஆம் ஆண்டில் இவர் சிறுகதைகளை எழுத ஆரம்பித்தார். இவரது புரட்சிகர நடவடிக்கைகளுக்காக ஐந்தாண்டுகள் கீரொவ் என்ற இடத்துக்கு விலக்கி வைக்கப்பட்டார். 1881 இல் புதிய மன்னர் மூன்றாம் அலெக்சாந்தருக்குக் கீழ்ப்படிய மறுத்தமையால், இவர் சாக்கா குடியரசின் யாக்கூத்தியா நகருக்கு நாடு கடத்தப்பட்டார். அங்கிருந்து திரும்பிய பின்னர் மீண்டும் சிறுகதைகள் எழுத ஆரம்பித்தார். *மக்காரின் கனவு* என்ற சிறுகதை 1892 இல் ஆங்கிலத்தில் மொழிபெயர்க்கப்பட்டது. நீஷ்னிய் நோவகோரத் என்ற இடத்திற்குக் குடியேறி அங்கு வாழ்ந்து ந்தார். அங்கிருந்து பல சிறுகதைகளை எழுதி வெளியிட்டார். வரலானார். 1886 இல் குருட்டு இசைக்கலைஞன் (Слепой музыкант) என்ற புதினத்தை எழுதி வெளியிட்டார். இது ஆங்கிலத்தில் மொழிபெயர்க்கப்பட்டது.  
1893 ஆம் ஆண்டில் சிகாகோ கண்காட்சிக்கு சென்றிருந்த வேளையில் "மொழிகள் இன்றி" (*Без языка*) என்ற புதினத்தை எழுதினார். அமெரிக்காவில் குடியேறி வாழும் உக்ரைனியர்களின் வாழ்க்கை முறைகள் பற்றி இப்புதினம் அமைந்திருந்தது. இவரது கடைச்க் கதை 1900 ஆம் ஆண்டில் வெளிவந்தது.  
இவரைத் தான் சந்தித்த நூற்றுக்கணக்கான மனிதர்களில் முழுமையான மனிதர் என்று மாக்சிம் கார்கி குறிப்பிட்டுள்ளார். இவர் இருநூறுக்கும் அதிகமான கதைகள், கட்டுரைகள், விமர்சனங்கள் மற்றும் கடிதங்கள், நாட்குறிப்புகள் கையேடுகளைக் கொண்ட மாபெரும் இலக்கிய பாரம்பரியத்தை விட்டுச் சென்றார். இவை பத்து தொகுதிகளாக வெளியிடப்பட்டுள்ளன.
# விளாதிமிர் கொரலென்கோ

## கருவி நூல்

கண் தெரியாத இசைஞன் குறுநாவல் - ராதுகா பதிப்பகம், மாஸ்கோ; இரண்டாவது பதிப்பு : 1983
விற்பனையாளர்கள் : நியூ செஞ்சுரி புக் ஹவுஸ் பிரைவேட் லிமிடெட், சென்னை.
# கரைத்துப் பிரித்தல்

**கரைத்துப் பிரித்தல்** என்பது ஒன்றுக்கும் மேற்பட்ட வேதிப்பொருட்களின் கரைசலில் இருந்து நமக்குத் தேவையான ஒரு பொருளை மட்டும் பிரித்தெடுக்கும் முறையாகும். அங்ஙனம் பிரித்தெடுக்க அப்பொருளை மிகுதியாய்க் கரைக்கக் கூடிய ஒரு கரைப்பான் பயன்படுத்தப்படுகிறது. அந்தக் கரைப்பான் நமக்குத் தேவையான அப்பொருளை மட்டும் கரைப்பதாக அமையவேண்டுமேயன்றி, வேறெந்த பொருளையும் அக்கரைசலில் இருந்து அப்புறப்படுத்தக்கூடாது.  
இங்ஙனம் கரைக்கப்பட்ட அந்தப் பொருளை பின்னர் காய்ச்சி வடித்தல் மூலம் பிரித்தெடுத்து தூய்மையாக்கிக் கொள்ளலாம். நேரடியாக காய்ச்சி வடித்தல் மூலம் பிரிக்க இயலாவண்ணம் கொதிநிலை வெப்பம் ஒரே அளவில் இருக்கக்கூடிய இருவேறு நீர்மப் பொருட்களைப் பிரித்தெடுக்க இம்முறை பொதுவாக பயன்படுத்தப்படுகிறது. எனவே, நாம் பிரித்தெடுக்கப் பயன்படுத்தப்படும் கரைப்பானின் கொதிநிலையானது, அது கரைத்துக் கொண்டு வெளியேறும் கரைபொருளின் கொதிநிலையை விட மிகுந்தோ, குறைந்தோ இருத்தல் இன்றியமையாதது.
# காரெட் ஹெட்லண்டின்

**காரெட் ஜான் ஹெட்லண்டின்** (பிறப்பு: செப்டம்பர் 3, 1984) ஒரு அமெரிக்க நாட்டு நடிகர், பாடகர் மற்றும் விளம்பர நடிகர்(மாடல்). இவர் ஃபோர் பிரதர்ஸ், எராகன், ட்ராய் உள்ளிட்ட திரைப்படங்களில் நடித்ததன் மூலம் பரிசியமான நடிகர் ஆனார்.
# காரெட் ஹெட்லண்டின்

## ஆரம்பகால வாழ்க்கை

ஹெட்லண்டின் செப்டம்பர் 3, 1984ஆம் ஆண்டு ரோஸியு, மின்னசோட்டா, ஐக்கிய அமெரிக்கா வில் பிறந்தார். இவருக்கு **நதானியேல்** என்ற ஒரு மூத்த சகோதரரும் மற்றும் அமண்டா என்ற அக்காவும் உண்டு.
# காரெட் ஹெட்லண்டின்

## தொழில்

இவர் 2004ஆம் ஆண்டு ட்ராய் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ஃபோர் பிரதர்ஸ், எராகன், ஜார்ஜியா ரூல் போன்ற திரைப்படங்களில் நடித்தார். 2010ஆம் ஆண்டு ட்ரான்: லெகசி என்ற திரைப்படத்தில் நடித்ததற்காக முய் திரைப்பட விழா ரைசிங் ஸ்டார், என்ற விருது வென்றார். இவர் 2014ஆம் ஆண்டு நடித்த மொஜாவே என்ற திரைப்படம் விரைவில் திரைக்குவரவுள்ளது. தற்பொழுது இவர் பான் என்ற திரைப்படத்தில் நடிக்கின்றார். இந்தத் திரைப்படம் 2015ஆம் ஆண்டு வெளியாகவுள்ளது.
# காரெட் ஹெட்லண்டின்

## தனிப்பட்ட வாழ்க்கை

2012ஆம் ஆண்டு **ஒன் த ரோட்** என்ற திரைப்படத்தில் இவருடன் சேர்ந்து நடித்த நடிகை **கிர்ஸ்டென் டன்ஸ்ட்** வுடன் டேட்டிங் சென்றார்.
# காரெட் ஹெட்லண்டின்

## திரைப்படங்கள்

இவர் நடித்த சில திரைப்படங்கள்:
- 2004: ட்ராய்
- 2005: ஃபோர் பிரதர்ஸ்
- 2006: எராகன்
- 2007: ஜார்ஜியா ரூல்
- 2010: ட்ரான்: லெகசி
- 2014: மொஜாவே
- 2015: பான்
# காரெட் ஹெட்லண்டின்

## சின்னத்திரை

- 2011: வென் I வாஸ் 17
# காரெட் ஹெட்லண்டின்

## வீடியோ விளையாட்டு

- 2006: எராகன்
# இந்திய அரசியலமைப்பு சட்டம், பிரிவு 370

**இந்திய அரசியலமைப்பு சட்டப் பிரிவு 370** ஜம்மு & காஷ்மீர் மாநிலத்திற்கு சிறப்பு சலுகைகள் வழங்க வழிவகை செய்கிறது. 1949-இல் இந்திய அரசியல் அமைப்பு சட்டம் 21 பகுதியில் திருத்தம் செய்து தற்காலிக மற்றும் மாறுதலுக்கு உட்படுத்தலின் கீழ் 370 வது பிரிவு வரையறுக்கப்பட்டது.
# இந்திய அரசியலமைப்பு சட்டம், பிரிவு 370

## சட்டப் பிரிவு 370-இன் கீழ் வழங்கப்படும் சிறப்புச் சலுகைகள்

- இராணுவம், வெளியுறவு, தகவல் தொடர்பு துறைகள் தவிர, பிற துறைகள் தொடர்பான நடுவண் அரசு நாடாளுமன்றத்தில் இயற்றும் சட்டங்கள், இம்மாநிலத்தின் இசைவு இல்லாமல் இயற்றினால், அந்த சட்டங்கள் இம்மாநிலத்திற்கு பொருந்தாது.
- ஜம்மு & காஷ்மீர் மாநிலத்தில் பிற மாநிலத்தவர்கள் அசையாச் சொத்துக்கள் வாங்க முடியாது. ஆனால் இம்மாநில மக்கள் இந்தியாவின் பிற மாநிலங்களில் அசையாச் சொத்துக்கள் வாங்கலாம்.
- இம்மாநில பெண்கள் வெளிமாநில ஆண்களை திருமணம் செய்து கொண்டால், அப்பெண்கள் இம்மாநிலத்தில் அசையாச் சொத்துகள் வாங்க முடியாது. ஆனால் ஆண்கள் வெளிமாநில பெண்களை திருமணம் செய்து கொண்டாலும், அவர்கள் இம்மாநிலத்தில் அசையாச் சொத்துக்களை வாங்கலாம்.
- இந்திய அரசியல் சாசனத்தின் 238 வது பிரிவு இம்மாநிலத்திற்கு பொருந்தாது.
- இம்மாநிலத்தின் எல்லைகளை குறைக்கவோ அல்லது கூட்டவோ முடியாது.
- மேலும் இந்த மாநிலத்தின் அசௌதரியமான சட்ட வரைமுறையை ஆகஸ்டு 2019 ஜம்மு காஷ்மீர் மறுசீரமைப்புச் சட்டத்தின்படி அரசியல் அமைப்புச் சட்டப் பிரிவு 370 நீக்கப்பட்டு செயலற்றுப் போனது.
# இந்திய அரசியலமைப்பு சட்டம், பிரிவு 370

## வரலாறு

இந்தியா விடுதலை அடைந்த போது, ஜம்மு & காஷ்மீர் சமஸ்தானத்தை ஆண்ட மன்னர் ஹரி சிங், ஜம்மு & காஷ்மீர் சமஸ்தானம் மற்றும் அங்கு வாழும் மக்களின் நலன் கருதி சில நிபந்தனைகளுடன், ஜம்மு & காஷ்மீர் சமஸ்தானத்தை இந்தியாவுடன் 1949-இல் இணைக்க சம்மதித்தார். மன்னர் ஹரிசிங்சின் நிபந்தனைகளை நிறைவேற்ற, இந்திய அரசு, இந்திய அரசியலமைப்பு சட்டத்தில் தக்க திருத்தங்கள் மேற்கொண்டு, சட்டப் பிரிவு 370-இல் ஜம்மு & காஷ்மீர் பகுதிக்கும் மக்களுக்கும் சில சிறப்பு சலுகைகள் வழங்கப்பட்டது.
# இந்திய அரசியலமைப்பு சட்டம், பிரிவு 370

## சட்டப் பிரிவு 370 மற்றும் 35ஏ குறித்த சட்ட முன்வடிவுகள், 2019

ஜம்மு காஷ்மீரை இரண்டாக பிரித்தல் மற்றும் அரசியல் அமைப்புச் சட்டப்பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ-இன் கீழ் ஜம்மு காஷ்மீர் மாநிலத்திற்கான சிறப்புரிமைகளை நீக்கி 5 ஆகஸ்டு 2019 அன்று இந்தியக் குடியரசுத் தலைவர் ஆணையிட்டார். 5 ஆகஸ்டு 2019 அன்று இந்திய நாடாளுமன்றக் கூட்டத்தில், உள்துறை அமைச்சர் அமித் ஷா, அரசியல் அமைப்புச் சட்டப் பிரிவு 370 மற்றும் 35ஏ குறித்து நான்கு சட்ட மசோதாக்களை தாக்கல் செய்தார். அவைகள்:
1. ஜம்மு காஷ்மீருக்கு சிறப்புரிமை தரும் அரசமைப்புச் சட்டத்தின் பிரிவு 370ஐ நீக்குவதற்கான மசோதா.
1. ஜம்மு காஷ்மீர் மாநிலத்துக்கான இட ஒதுக்கீட்டுக் கொள்கையை மாற்றுவதற்கான மசோதா.
1. ஜம்மு காஷ்மீருக்கு சிறப்புரிமை அளிக்கும் 35ஏ-ஐ நீக்குவதற்கான மசோதா.
1. ஜம்மு காஷ்மீரை இரண்டாகப் பிரித்து, சட்டமன்றம் கொண்ட ஜம்மு காஷ்மீர் யூனியன் பிரதேசமாகவும், லடாக் சட்டமன்றம் அற்ற யூனியன் பிரதேசமாகவும் ஆக்குவதற்கான மசோதா.
# இந்திய அரசியலமைப்பு சட்டம், பிரிவு 370

## சட்டப் பிரிவு 370 மற்றும் 35ஏ குறித்த சட்ட முன்வடிவுகள், 2019

### ஜம்மு காஷ்மீர் மறுசீரமைப்பு சட்ட முன்வடிவம் 2019

மத்திய உள்துறை அமைச்சர் அமித் ஷா 5 ஆகஸ்டு 2019 அன்று ஜம்மு காஷ்மீர் மறுசீரமைப்பு சட்ட முன்வடிவத்தை மாநிலங்களவையில் அறிமுகம் செய்து வைத்தார். அரசியல் அமைப்பு சட்டப் பிரிவு 370-ஐ நீக்க வகை செய்யும் இத்தீர்மானத்திற்கு ஆதரவாக பாரதிய ஜனதா கட்சி, பகுஜன் சமாஜ் கட்சி, அதிமுக, பிஜு ஜனதா தளம், அகாலி தளம், சிவ சேனா போன்ற அரசியல் கட்சிகளும், எதிராக மறுமலர்ச்சி திராவிட முன்னேற்றக் கழகம்,விடுதலை சிறுத்தை கட்சி, திமுக, இந்திய தேசிய காங்கிரசு, இந்தியப் பொதுவுடமைக் கட்சி போன்ற கட்சிகள் மாநிலங்களவையில் கருத்துக்கள் கூறினர். முடிவில் அரசின் இத்தீர்மானத்தை மாநிலங்களவையில் வாக்கெடுப்பிற்கு விட்டதில், அரசின் தீர்மானத்திற்கு ஆதரவாக 125 வாக்குகளும், எதிராக 61 வாக்குகள் பெற்று தீர்மானம் நிறைவேறியது.
# இந்திய அரசியலமைப்பு சட்டம், பிரிவு 370

## சட்டப்பிரிவு 370ஐ ரத்து தொடர்பான வழக்கில் தீர்ப்பு

2019 சம்மு காசுமீர் மறுசீரமைப்புச் சட்டத்தின் கீழ் அரசியலமைப்புச் சட்டப் பிரிவு 370ஐ இந்திய அரசு நீக்கியது தொடர்பாக இந்திய உச்ச நீதிமன்றத்தில் பலர் வழக்கு தொடர்ந்தனர். 370வது சட்டப்பிரிவை நீக்குவதற்கு எதிராக இருக்கும் மனுதாரர்கள், குடியரசுத் தலைவர் ஆட்சியின் போது, ஜம்மு காஷ்மீர் மாநிலத்தின் சார்பில் இதுபோன்ற முக்கிய முடிவை இந்திய அரசு எடுக்க முடியாது என்று வாதாடினர். மேலும் இது ஜம்மு காஷ்மீர் மக்களின் விருப்பத்திற்கு எதிரான அரசியல் செயல் என்று மனுதாரர்கள் வாதிட்டனர். 370வது சட்டப்பிரிவை ரத்து செய்து, மாநிலத்தை லடாக் (ஒன்றியப் பகுதி) என இரண்டு ஒன்றியப் பிரதேசங்களாக பிரித்ததை ரத்து செய்ய வேண்டும் என்றும் மனுதாரர்கள் நீதிமன்றத்தில் கோரியிருந்தனர்.  
இவ்வழக்கு மீது உச்ச நீதிமன்றத்தின் தலைமை நீதிபதி தனஞ்சய யஷ்வந்த் சந்திரசூட் தலைமையில், நீதிபதிகள் எஸ்.கே.கவுல், சஞ்சீவ் கண்ணா, பி.ஆர்.கவாய் மற்றும் சூர்யா ஆகிய ஐந்து நீதிபதிகள் கொண்ட அரசியல் சாசன அமர்வு 11 டிசம்பர் 2023 அன்று தீர்ப்பு வெளியிடப்பட்டது. தீர்ப்பின் முக்கிய அம்சங்கள் வருமாறு::  
1. அரசியலமைப்புச் சட்டப் பிரிவு 370ஐ இந்திய அரசு நீக்கிய அரசியல் சாசன உத்தரவு செல்லுபடியாகும்.
1. ஜம்மு காஷ்மீர் மாநிலத்தின் சிறப்புத் தகுதியை நீக்கியதை உச்சநீதிமன்றம் ஏற்றுக் கொண்டது.
1. இந்தியக் குடியரசுத் தலைவர் ஆட்சியின் போது ஜம்மு காஷ்மீர் மாநிலம் சார்பாக இந்திய அரசின் முடிவை கேள்வி கேட்க முடியாது.
1. ஜம்மு காஷ்மீர் இந்தியாவுடன் இணைந்த பிறகு அதற்கு தனி இறையாண்மை இல்லை.
1. ஜம்மு காஷ்மீரில் 30 செப்டம்பர் 2024ம் ஆண்டுக்குள் சட்டப் பேரவை தேர்தல் நடத்த இந்தியத் தேர்தல் ஆணையததிற்கு உச்ச நீதிமன்றம் உத்தரவிட்டுள்ளது.
1. ஜம்மு காஷ்மீர் (ஒன்றியப் பகுதி)க்கு விரைவில் முழு மாநில அந்தஸ்து வழங்க வேண்டும்.
1. ஜம்மு காஷ்மீரில் போர்ச் போன்ற சூழல் நிலவுவதால் சட்டப்பிரிவு 370 தற்காலிக ஏற்பாடு என்றும், ஜம்மு காஷ்மீர் இந்தியாவின் ஒருங்கிணைந்த பகுதி என்பது அரசியலமைப்பின் 1 மற்றும் 370வது பிரிவுகளில் இருந்து தெளிவாகிறது.
1. அரசியலமைப்பின் 370வது பிரிவை ரத்து செய்வதற்கான உத்தரவுகளை பிறப்பிக்கும் குடியரசுத் தலைவரின் அதிகாரம் மற்றும் லடாக்கை தனி ஒன்றியப் பகுதியாக மாற்றும் முடிவு செல்லுபடியாகும்.
1. மேலும், 370(3) பிரிவின் கீழ், 370வது பிரிவை செயலிழக்கச் செய்ய குடியரசுத் தலைவருக்கு உரிமை உண்டு.
1. ஜம்மு காஷ்மீரில் இதுவரை நடந்த வன்முறை வழக்குகளை விசாரிக்க ஒரு குழுவை அமைக்க நீதிமன்றம் பரிந்துரைத்தது.
.
# இந்திய அரசியலமைப்பு சட்டம், பிரிவு 370

## இதனையும் காண்க

- இந்திய அரசியலமைப்புச் சட்டம், பிரிவு 35ஏ
- ஜம்மு காஷ்மீர் மறுசீரமைப்புச் சட்டம் 2019
- ஜம்மு காஷ்மீர் ஒன்றியப் பகுதி
# நரன் குல நாயகன்

**நரன் குல நாயகன்** இது 2013ஆம் ஆண்டு வெளியான அமெரிக்க நாட்டு கற்பனை சாகசத் திரைப்படம். இத்திரைப்படமானது "Jack the giant killer" மற்றும் "Jack and the beanstalk" என்ற பிரித்தானிய கற்பனை கதைகளை மையமாக வைத்து தயாரிக்கப்பட்டது. இந்தத் திரைப்படத்தை ப்ரையன் சிங்கர் இயக்க, நிக்கோலசு ஹோல்ட், எலினோர் டாம்லின்சன், ஏவன் மேக்கிரகர், ஸ்டான்லி துச்சி, இயான் மெக்ஷேனா உள்ளிட்ட பலர் நடித்துள்ளார்கள்.
# நரன் குல நாயகன்

## நடிகர்கள்

- நிக்கோலசு ஹோல்ட்
- எலினோர் டாம்லின்சன்
- ஏவன் மேக்கிரகர்
- ஸ்டான்லி துச்சி
- இயான் மெக்ஷேனா
# நரன் குல நாயகன்

## வெளியீடு

இந்த திரைப்படம் பிப்ரவரி 26, 2013ம் ஆண்டு வெளியானது.
# உமா பாரதி

**உமா பாரதி** (*Uma Bharti*, 3 மே 1959, வழமையாக "சாத்வி" என்ற முன்னொட்டுடன்) இந்திய அரசில் நீர்வளம், ஆறு மேம்பாடு மற்றும் கங்கை புத்துயிர்ப்பு ஆகிய துறைகளுக்கு முன்னாள் அமைச்சரும் பாரதிய ஜனதா கட்சியைச் சார்ந்த அரசியல்வாதியும் ஆவார். இள வயதிலேயே குவாலியரின் அரசி விஜயா ராஜே சிந்தியாவினால் பாரதிய ஜனதா கட்சிக்காக வளர்க்கப்பட்டவர். 1984இல் 25 அகவையிலேயே நாடாளுமன்றத் தேர்தலில் போட்டியிட்டு தோல்வி கண்டார். 1989இல் மத்திய பிரதேசத்தின் கஜுராஹோ மக்களவைத் தொகுதியில் போட்டியிட்டு வென்றார். 1991, 1996,1998 ஆண்டுகளில் இத்தொகுதியில் தொடர்ந்து வென்று தக்க வைத்துக் கொண்டார். 1999இல் போபால் மக்களவைத் தொகுதிக்கு மாறி அங்கும் வெற்றி கண்டார். வாச்பாய் அரசில் ஆய அமைச்சராகவோ இணை அமைச்சராகவோ மனிதவள மேம்பாடு, சுற்றுலா, இளைஞர் மற்றும் விளையாட்டு, நிலக்கரி மற்றும் சுரங்கங்கள் போன்ற பல்வேறு துறைகளில் பணி புரிந்திருக்கிறார்.  
1980களிலும் 90களிலும் பாரதிய ஜனதா கட்சியும் விசுவ இந்து பரிசத் அமைப்பும் முன்னெடுத்த *ராம ஜென்ம பூமி* இயக்கத்தில் உமா பாரதி முதன்மை பங்கேற்றுள்ளார். பாபர் மசூதி இடிப்பின் போது அங்கிருந்த உமா பாரதி மீது லிபெர்ஃகன் குழு குற்றம் சாட்டியுள்ளது.  
2003 மத்தியப் பிரதேச சட்டப்பேரவை தேர்தல்களில் முன்வழி நடத்தி தமது கட்சி மூன்றில் இரு பெரும்பான்மை எட்ட வகை செய்தார். தொடர்ந்து அம்மாநில முதலமைச்சராகப் பொறுப்பேற்றுக் கொண்டார். 1994ஆம் ஆண்டில் நடைபெற்ற ஹூப்ளி கலவர வழக்கில் கைதாணை பிறப்பிக்கப்பட்டதைத் தொடர்ந்து ஆகத்து 2004இல் முதலமைச்சர் பதவியிலிருந்து விலகினார்.
# பகு எண்

எண் கோட்பாட்டில் **பகு எண்** (இலங்கை வழக்கு: **சேர்த்தி எண்**, *composite number*) என்பது அதே எண்ணையும் ஒன்றையும் தவிர குறைந்தபட்சம் ஒரு நேர் வகுஎண்ணாவது (காரணி) கொண்ட நேர் முழு எண்ணாகும். அதாவது, ஒரு பகு எண்ணை ஒன்றைவிடப் பெரிய பகா எண்ணல்லாத ஒரு நேர் முழுஎண் எனக் கூறலாம்.  
*n*&nbsp;>&nbsp;0 ஒரு முழுஎண்; 1 மற்றும் *n* க்கிடையே அமையும் இரு முழுஎண்கள் *a*, *b* (1 < *a*, *b* < *n*). மேலும் *n* = *a* × *b* எனில் *n* ஒரு பகுஎண்ணாகும்.  
1 விடப் பெரிய முழுஎண்கள் ஒவ்வொன்றும், பகா எண்ணாகவோ அல்லது பகு எண்ணாகவோ இருக்கும்.  
எடுத்துக்காட்டு:  
:14 = 2 x 7 என்பதால் 14 ஒரு பகு எண்
: 32 = 4 x 8 = 2 x 16 என்பதால் 32 ஒரு பகு எண்.
: 2, 3 ஆகிய இரு நேர் முழுஎண்களுக்கு அவற்றையும் 1ம் தவிர வேறு காரணிகள் (வகுஎண்) இல்லை. எனவே அவை பகுஎண்கள் அல்ல, அவை பகா எண்களாகும்.  
முதல் 105 பகு எண்கள் :
:4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 132, 133, 134, 135, 136, 138, 140.  
ஒவ்வொரு பகுஎண்ணையும் இரண்டு அல்லது இரண்டுக்கு மேற்பட்ட பகாஎண்களின் ((வெவ்வேறானவையாக இருக்கவேண்டிய அவசியமில்லை) பெருக்கமாக எழுதலாம்;  
1 பகு எண்ணும் அல்ல; பகா எண்ணும் அல்ல; அது வளையத்தின் அலகு உறுப்பாகும் (வளையத்தில் இரண்டாவது ஈருறுப்புச் செயலியைப் பொறுத்து நேர்மாறுடைய உறுப்பு).
# பகு எண்

## வகைகள்

- ஒரு பகு எண்ணை அதன் பகாக் காரணிகளின் எண்ணிக்கையைக் கொண்டு வகைப்படுத்தலாம்:  
;அரைப்பகாத்தனி
இரு பகாக் காரணிகளைக் கொண்ட பகுஎண், அரைப்பகாத்தனி என அழைக்கப்படுகிறது. இவ்வகையான பகுஎண்ணில் அந்த இரு பகாக் காரணிகளும் வெவ்வேறானவையாக இருக்கவேண்டிய அவசியமில்லை.  
;ஸ்ஃபீனிக் எண்
மூன்று வெவ்வேறான பகாக் காரணிகளைக் கொண்ட பகுஎண், ஸ்ஃபீனிக் எண் என அழைக்கப்படுகிறது  
;பகாக் காரணிகளின் எண்ணிக்கை இரட்டை/ஒற்றை
மோபியஸ் சார்பைப் பயன்படுத்தி, ஒரு பகுஎண்ணின் வெவ்வேறான பகாக் காரணிகளின் எண்ணிக்கை இரட்டை எண்ணா அல்லது ஒற்றை எண்ணா என்ற வேறுபாடு அறியப்படுகிறது:  
*பகாக் காரணிகளின் எண்ணிக்கையை இரட்டையெண்ணாகக் கொண்ட பகுஎண் *n* *:
:<math>\mu(n) = (-1)^{2x} = 1\,</math>  
இதில் μ என்பது மோபியஸ் சார்பு (Möbius function); *x* என்பது எடுத்துக்கொள்ளப்பட்ட பகுஎண்ணின் பகாக் காரணிகளின் மொத்த எண்ணிக்கை  
*பகாக் காரணிகளின் எண்ணிக்கையை ஒற்றையெண்ணாகக் கொண்ட பகுஎண் *n* க்கு*:
:<math>\mu(n) = (-1)^{2x + 1} = -1.\,</math>  
மேலும்:
:<math>\mu(1) = 1</math>.  
*n* என்ற பகுஎண் ஒன்று அல்லது ஒன்றுக்கு மேற்பட்ட எண்ணிக்கையில் மீளும் பகாக் காரணிகளைக் கொண்டிருந்தால்:
:<math>\mu(n) = 0</math>.  
;ஆற்றல்மிகு எண்
அனைத்துக் பகாக்காரணிகளையும் மீளும்காரணிகளாகக் கொண்ட எண் ஆற்றல்மிகு எண் என்றழைக்கப்படும்.  
;வர்க்கக் காரணியற்ற முழுஎண்
எந்தவொரு பகாக் காரணியுமே மீளவில்லையெனில் அந்த எண் வர்க்கக்காரணியற்ற முழுஎண் என்றழைக்கப்படும். (எண் ஒன்று மற்றும் அனைத்து பகாஎண்களும் இவ்வாறானவை’ ஆகும்.)  
- வகுஎண்களின் எண்ணிக்கையைக் கொண்டும் ஒரு பகுஎண்ணை வகைப்படுத்தலாம்.
;உயர் பகு எண்  
*n* என்ற பகுஎண்ணின் வகுஎண்களின் எண்ணிக்கையானது *x* < *n* என்றமையும் எந்தவொரு எண் *x* இன் வகுஎண்களின் எண்ணிக்கையைவிட அதிகமெனில் *n* ஒரு உயர் பகுஎண் என்றழைக்கப்படும். அதாவது உயர் பகு எண் என்பது தன்னைவிடச் சிறியதான எந்தவொரு நேர் முழுஎண்ணையும்விட அதிகமான வகுஎண்களைக் கொண்ட நேர் முழுஎண் ஆகும்
# நடுவண் தலைமைச் செயலகம் (இந்தியா)

முக்கிய அரசு அலவலகங்களைக் கொண்டுள்ளது]]
யிலுள்ள தலைமைச் செயலக கட்டிடம். இடதுபுறத்தில் வடக்கு வளாகமும் வலதுபுறத்தில் தெற்கு வளாகமும் அமைந்துள்ளன. கிழக்குப் புறத்தில் *இந்தியா கேட்* வளைவைக் காணலாம்.]]  
**நடுவண் தலைமைச் செயலகம்** இந்திய அரசு செயற்படுவதற்கான பொறுப்பு வகிக்கிறது. இது புது தில்லியிலுள்ள தலைமைச் செயலக கட்டிடத்திலிருந்து இயங்குகிறது. இந்தக் கட்டிடத்திலிருந்துதான் பெரும்பான்மையான அமைச்சர்கள் செயல்படுகின்றனர். இரைசினாக் குன்றில் ராஜ்பத்தின் இரு பக்கங்களிலும் கட்டப்பட்டுள்ள இரு கட்டிடத் தொகுதியாக இது அமைந்துள்ளது. இச்செயலகம் அமைச்சரவை செயலாளர் தலைமையில் இயங்குகிறது. இந்திய அரசின் அமைச்சகங்கள் நடுவண் தலைமைச் செயலகததில் செயல்படுகிறது.
# நடுவண் தலைமைச் செயலகம் (இந்தியா)

## சுருக்கமாக

*இந்திய அரசு (அலுவல் நடவடிக்கை) விதிகள் 1961* மற்றும் *இந்திய அரசு (அலுவல் ஒதுக்கீடு) விதிகள் 1961* சட்டங்களின்படி நிர்வாகம் புரிய நடுவண் தலைமைச் செயலகம் பொறுப்பேற்கிறது. இச்செயலகம் அமைச்சரகங்கள்/துறைகளிடையே தடங்கலற்ற பரிமாற்றங்கள் நிகழவும் இந்த விதிகளின்படி செயலாற்றவும் வழி செய்கிறது. அமைச்சரகங்களிடையே ஏற்படும் கருத்து வேறுபாடுகளை களைந்து, சரியான ஒருங்கிணைப்பை உறுதி செய்து இந்திய அரசு முடிவுகள் எடுக்க உதவுகிறது. இதற்குத் துணைபுரியவும் இணக்க முடிவுகள் எட்டவும் துறைச் செயலர்கள் அடங்கிய நிலைக்குழுக்கள் அல்லது இடைக்கால குழுக்களை அமைக்கிறது.  
தலைமைச் செயலக கட்டிடத்தில் கீழ்வரும் அமைச்சரகங்கள் இடம் பெற்றுள்ளன:
- பாதுகாப்புத் துறை (MoD)
- நிதித்துறை அமைச்சகம் (MoF)
- வெளியுறவுத் துறை அமைச்சகம் (MEA)
- உள்துறை அமைச்சகம் (MHA)
- பிரதமரின் அலுவலகம் (PMO)  
தலைமைச் செயலக கட்டிடம் இரு கட்டிடங்களைக் கொண்ட தொகுதியாகும்: வடக்கு வளாகம் மற்றும் தெற்கு வளாகம். இவ்விரு கட்டிடங்களும் குடியரசுத் தலைவர் மாளிகைக்கு இருபுறங்களில் உள்ளன.  
- **தெற்கு வளாகத்தில்** பிரதமரின் அலுவலகம், பாதுகாப்புத் துறை அமைச்சரகம் மற்றும் வெளியுறவுத் துறை அமைச்சரகங்கள் அமைந்துள்ளன.
- **வடக்கு வளாகத்தில்** நிதித்துறை அமைச்சரகமும் உள்துறை அமைச்சரகமும் அமைந்துள்ளன.  
பொதுவழக்கில் 'வடக்கு வளாகம்' நிதித்துறை அலுவலகங்களையும் 'தெற்கு வளாகம்' வெளியுறவுத் துறை அலுவலகங்களையும் குறிப்பிட பயன்படுத்தப்படுகின்றன.
# நடுவண் தலைமைச் செயலகம் (இந்தியா)

## சுருக்கமாக

### அமைச்சரவை செயலாளர்

தலைமைச் செயலகம் பிரதமரின் நேரடிப் பொறுப்பில் உள்ளது. தலைமைச் செயலகத்தின் நிர்வாகத் தலைவராக அமைச்சரவை செயலர் செயலாற்றுகிறார். இவரே *அலுவல் முறையில்* படைத்துறை சாரா அரசுப்பணியாளர் வாரியத் தலைவரும் ஆவார்.  
மரபுப்படி தலைமைச் செயலராக மிகவும் மூத்த குடிசார் அரசுப் பணியாளரே நியமிக்கப்படுகிறார். இவர் இந்திய ஆட்சிப் பணியைச் சேர்ந்தவராக இருப்பார். இவரது பதவிக்காலம் பொதுவாக இரண்டிலிருந்து மூன்றாண்டுகள் இருக்கும். இந்திய அரசின் அலுவல்முறை அதிகார வரிசையில் பதினொன்றாவது நிலையில் உள்ளார்.  
தலைமைச் செயலகம் மூன்று அங்கங்களை உடையது: குடிசார், படைத்துறை மற்றும் புலனாய்வு. தலைமைச் செயலரின் கீழே பல துறைகளில் செயலர்கள் பணி புரிகின்றனர். செயலர் (ஒருங்கிணைப்பு), தலைமைச் செயலக நிர்வாக அதிகாரி, செயலர் (செயற்றிறன் மேலாண்மை), செயலர் (பாதுகாப்பு), செயலர் (ஆய்வும் பகுப்பாய்வும் பிரிவு) (ரா) ஆகியோர் சிலராவர்; மக்கள் குறைதீர்ப்பு இயக்குநரகமும் தலைமைச்செயலகத்தின் பொறுப்பில் உள்ளது.
# நடுவண் தலைமைச் செயலகம் (இந்தியா)

## இதனையும் காண்க

- இந்திய அமைச்சரவைச் செயலாளர்
- இந்திய அரசு அமைச்சகங்களின் பட்டியல்
# பிரியிழையம்

தாவரங்களில் வளர்ச்சி இடம்பெறும் இழையப் பகுதி **பிரியிழையம்** (*Meristem*) என அழைக்கப்படும். இவ்விழையம் வியத்தமடையாத தொடர்ச்சியாகக் கலப்பிரிவுக்கு உட்பட்டு வளர்ச்சியடையும் பிரியிழையக் கலங்களால் ஆனது. இவற்றிலிருந்தே புதிய கலங்கள் தாவரங்களில் உருவாகும். உருவாகும் புதிய கலங்களில் அரைவாசி பிரியிழையமாகவும் மீதி வியத்தமடைந்த கலங்களாகவும் மாறும். இதனால் தொடர்ச்சியாகப் பிரியிழையம் தாவரத்தில் பேணப்பட்டு வரும்.
# பிரியிழையம்

## சிறப்பியல்புகள்

- இழையுருப்பிரிவு அடையக்கூடியவை.
- வியத்தமடையாத கலங்களால் ஆனவை.
- கலங்கள் யாவும் ஒத்த பரிமாணமுடையவை.
- மிகவும் மெல்லிய கலச்சுவர் உடைய கலங்கள்.
- துணைச்சுவர் படிவு இல்லை.
- கலங்களுக்கிடையில் கலத்திடைவெளி குறைவு.
- செறிவான குழியவுரு காணப்படும்.
- சிறிய சாற்றுப் புன்வெற்றிடம் காணப்படும்.
- பருமனில் பெரிய கரு காணப்படும்.
- அதிகளவிலான இழைமணிகளும், உயர் அனுசேப வீதமும் இருக்கும்.
- குறைந்தளவிலான உருமணிகள் இருக்கும்.
- அதிகளவிலான இறைபோசோம்கள் காணப்படும்.
# பிரியிழையம்

## வகைகள்

தாவரங்களில் உள்ள பிரியிழையங்கள் அவை இருக்கும் இடத்தைப் பொறுத்து மூன்று வகைகளாக வகைப்படுத்தப்படுகின்றன:
1. உச்சிப்பிரியிழையம்:
தண்டு மற்றும் வேரின் உச்சியில் காணப்படும் பிரியிழையமாகும். இவை தண்டு மற்றும் வேரின் நீட்சியை ஏற்படுத்துகின்றன.
1. பக்கப்பிரியிழையம்:
இரு வகையான பக்கப் பிரியிழையங்கள் உள்ளன.
- கலன் மாறிழையம்
- தக்கை மாறிழையம்
கலன் மாறிழையம் காழுக்கும் உரியத்துக்குமிடையே காணப்படும். இது தண்டு மற்றும் வேரின் விட்டம் அதிகரிப்பதில் உதவும். கலன் மாறிழையம் கலப்பிரிவடைந்து துணைக் காழ் மற்றும் துணை உரியம் ஆகியவற்றை உருவாக்கும். இதன் காரணமாக விட்டம் அதிகரித்து தாவரத்தில் துணை வளர்ச்சி ஏற்படும்.
தக்கை மாறிழையம் தண்டு மற்றும் வேரின் மேற்பட்டையில் காணப்படும். இது இவற்றின் நீரிழப்பைக் கட்டுப்படுத்தும் தக்கையைத் தோற்றுவித்து, அவற்றின் விட்டம் அதிகரிப்பதிலும் உதவும்.
1. இடை புகுந்த பிரியிழையம்
கணு, புற்தாவரங்களின் இலையடியில் காணப்படும். இவை கணு நீட்சியில் உதவும்.
# ஹேடன் கிறிஸ்டென்சன்

**ஹேடன் கிறிஸ்டென்சன்** (பிறப்பு: ஏப்ரல் 19, 1981) கனடா ஐக்கிய அமெரிக்க நடிகர். இவர் 1993ஆம் ஆண்டு **Family Passions** என்ற தொலைக்காட்சித் தொடரின் மூலம் நடிப்புத் துறைக்கு அறிமுகமானார். இவர் ஸ்டார் வார்ஸ் என்ற திரைப்படங்களில் நடித்ததன் மூலம் மிகவும் பரிசியமான நடிகர் ஆனார். இந்த திரைப்படத்தில் நடித்ததற்காக பல விருதுகளை வென்றார்.
# சைமன் பேக்கர்

**சைமன் பேக்கர்** (பிறப்பு: 1969 ஜூலை 30) ஒரு ஆஸ்திரேலியா நாட்டு நடிகர் மற்றும் இயக்குநர். இவர் தொலைக்காட்சி தொடர்களின் மூலம் நடிப்புத் துறைக்கு அறிமுகமானார். அதைத் தொடர்ந்து **யூதாஸ் கிஸ், சன்செட் ஸ்ட்ரி, புக் ஒப் லவ், நாட் ஃபர்காட்டன்** உள்ளிட்ட திரைப்படங்களிலும், **ஈ ஸ்ட்ரீட், ஹார்ட்பிரேக் ஹை, த கார்டியன், ஸ்மித்** உள்ளிட்ட பல தொலைக்காட்சி தொடர்களிலும் நடித்ததன் மூலம் எல்லோருக்கும் பரிசியமான நடிகர் ஆனார். தற்பொழுது இவர் **த மென்டலிஸ்ட் ** என்ற தொலைக்காட்சி தொடரில் நடிக்கின்றார்.
# ஜென்சென் அக்லஸ்

**ஜென்சென் ரோஸ் அக்லஸ்** (பிறப்பு: மார்ச் 1, 1978) ஒரு அமெரிக்க நாட்டு நடிகர் மற்றும் இயக்குநர். இவர் 1996ம் ஆண்டு **விஷ்போன்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதை தொடர்ந்து **மிஸ்டர் ரோட்ஸ், சய்பில், டேஸ் ஆப் அவர் லைவ்ஸ், ஸ்டில் லைப், ஸ்மால்வில்** உள்ளிட்ட பல தொலைக்காட்சி தொடர்களிலும், **டென் இன்ச் ஹீரோ, மை ப்ளூடி வாளேண்தினே 3டி** போன்ற சில திரைப்படங்களிலும் நடித்ததன் மூலம் பரிசியமான நடிகர் ஆனார். இவர் தற்பொழுது சூப்பர்நேச்சுரல் என்ற தொடரில் முக்கியகதாபாத்திரங்களில் நடிக்கின்றார்.
# ஜென்சென் அக்லஸ்

## ஆரம்பகால வாழ்க்கை

அக்லஸ் டாலஸ், டெக்சஸ், ஐக்கிய அமெரிக்காவில் பிறந்தார். இவரின் தாயார் டோனா ஜோன் மற்றும் தந்தை ஆலன் ரோஜர் அக்லஸ், இவர் ஒரு நடிகர். இவருக்கு ஒரு சகோதரன் மற்றும் ஒரு சகோதரி உண்டு. இவர் ஆங்கிலம், ஐரிஷ் மற்றும் ஸ்காட்டிஷ் வம்சாவளியை சேர்ந்தவர். இவர் டெக்சாஸ் டெக் பல்கலைக்கழகத்தில் விளையாட்டு மருத்துவம் படிக்க திட்டமிட்டு இருந்தார் ஆனால் இவர் லாஸ் ஏஞ்சல்ஸ் இடம் மாறியதால் நடிப்புத்துறைக்கு வந்தார்.
# ஜென்சென் அக்லஸ்

## திரைப்படங்கள்

- 2004: The Plight of Clownana
- 2005: தேவூர்
- 2007: டென் இன்ச் ஹீரோ
- 2009: மை ப்ளூடி வாளேண்தினே 3டி
- 2010: பேட்மேன்: Under the Red Hood (குரல் பாத்திரம்)
# ஜென்சென் அக்லஸ்

## சின்னத்திரை

- 1996: விஷ்போன்
- 1996: ஸ்வீட் வல்லே ஹை
- 1996 - 1997: மிஸ்டர். ரோட்ஸ்
- 1997: சய்பில்
- 1998 - 2002: டேஸ் ஆப் அவர் லைவ்ஸ்
- 2001 - 2002: டார்க் ஏஞ்சல்
- 2002 - 2003: டாசன்ஸ் கிரீக்
- 2003 - 2004: ஸ்டில் லைப்
- 2004 - 2005: ஸ்மால்வில்
- 2005 - : சூப்பர்நேச்சுரல்
- 2011: சூப்பர்நேச்சுரல் அனிமேஷன் தொடர்
# உயிரியல் மூலக்கூறுகளின் பட்டியல்

இப்பட்டியல் உயிரியல் மூலக்கூறுகளையும் உயிரியல் மூலக்கூறுகளின் வகைகளையும் உள்ளடக்கி உள்ளது:
# உயிரியல் மூலக்கூறுகளின் பட்டியல்

## அ

- அசிட்டிக் காடி
- அடினோசின் முப்பொஸ்ஃபேட் (ATP)
- அண்ணீரகப் புறணியூக்க இயக்குநீர் (ACTH)
- அஃப்ளாடாக்சின்
- அலனைன்
- அல்டோஸ்டீரோன்
- அமினோ அமிலம்
- அஸ்கார்பிக் அமிலம் (உயிர்ச்சத்து சி)
- அஸ்பரஜின்
- அஸ்பார்டிக் அமிலம்
- அவிடின்
- அத்தியாவசிய கொழுப்பு அமிலம்
# உயிரியல் மூலக்கூறுகளின் பட்டியல்

## ஆ

- ஆலன்டாயின்
- ஆர்ஜினின்
- ஆக்சின்
- ஆர்னிதின்
- ஆக்சிடாசின்
# உயிரியல் மூலக்கூறுகளின் பட்டியல்

## இ

- இதயியச் சோடியச்சிறுநீர்மைப் புரதக்கூறு (ANP)
- இலைக்காடி
- இசுடோன்
- இயக்குநீர்
- இன்சுலின்
- இணைகேடய இயக்குநீர் (PTH)
# உயிரியல் மூலக்கூறுகளின் பட்டியல்

## ஈ

- ஈத்திரோசன்
- ஈமோகுளோபின்
# உயிரியல் மூலக்கூறுகளின் பட்டியல்

## உ

- உயிர்ச்சத்து டி
- உயிர்ச்சத்து
- உயிர்ச்சத்து ஏ
- உயிர்ச்சத்து பி
- Vitamin B<sub>12</sub> (cobalamin)
- உயிர்ச்சத்து சி (அஸ்கார்பிக் அமிலம்)
- உயிர்ச்சத்து டி (உயிர்ச்சத்து டி)
- உயிர்ச்சத்து ஈ
- உயிர்ச்சத்து கே
- உயிரிப்பலபடி
# உயிரியல் மூலக்கூறுகளின் பட்டியல்

## எ

- எபிநெப்ரின்
# உயிரியல் மூலக்கூறுகளின் பட்டியல்

## ஐ

- ஐசோலியூசின்
- ஐதரசன் பேரொட்சைடு
# உயிரியல் மூலக்கூறுகளின் பட்டியல்

## ஒ

- ஒருங்கிணைந்த சவ்வுப்புரதம்
# உயிரியல் மூலக்கூறுகளின் பட்டியல்

## க

- காஃவீன்
- கால்சிடோனின்
- கற்பூரம் - (C<sub>10</sub>H<sub>16</sub>O)
- காபோவைதரேட்டு
- கார்னிதின்
- கைட்டின்
- கொலஸ்டிரால்
- கோலின்
- கார்ட்டிசால்
- கொழுப்பு அமிலம்
- கருமுட்டை தூண்டும் இயக்குநீர் (FSH)
- காலக்டோசு
- காமா அமினோ புயூட்டைரிக் காடி
- குளூக்கொகான்
- குளுக்கோசு
- குளூட்டாமிக் காடி
- குளூட்டமின்
- கிளிசரால் (glycerol)
- கிளைசின்
- கிளைக்கோசன்
- கருவகவூக்கி வெளியிடு இயக்குநீர் (GnRH)
- குருதிவளிக்காவி
- கைனேசு
- கொழுமியச்சிதைப்பி
- கொழுமியம்
- குறையடர்த்தி கொழுமியப்புரதம்
- கருவமிலம்
# உயிரியல் மூலக்கூறுகளின் பட்டியல்

## ச

- சிட்ரிக் அமிலம்
- சிட்ருலின்
- சிஸ்டீன்
- சிஸ்டைன்
- சிவப்பணுவாக்கி (EPO)
- செரோடோனின்
- செக்கிரெடின்
- செலீனோசிஸ்டீன்
- செரைன்
- செரோடோனின்
- சுக்குரோசு (சீனி)
# உயிரியல் மூலக்கூறுகளின் பட்டியல்

## ட

- டி. என். ஏ. (DNA)
- டிரிப்டோபான்
- டைரோசின்
# உயிரியல் மூலக்கூறுகளின் பட்டியல்

## த

- திசுநீர் தேக்கி
- தாவர வளரூக்கி
- தனின்
- தயமின்
- திரியோனின்
- தயமின்
# உயிரியல் மூலக்கூறுகளின் பட்டியல்

## ந

- நொதியம்
- நகமியம்
- நியாசின்
- நீர்
# உயிரியல் மூலக்கூறுகளின் பட்டியல்

## ப

- பிலிருபின்
- பயோட்டின்
- பச்சையம்
- பான்டோதெனிக் அமிலம்
- பெனிசிலின்
- புரதக்கூறு
- பினைல்அலனின்
- பாஸ்போகொழுமியம்
- பினைல்அலனின்
- புரதப்பீழை
- புரோலாக்டின் (PRL)
- புரோலின்
- புரதம்
- பிரோலைசின்
# உயிரியல் மூலக்கூறுகளின் பட்டியல்

## ம

- மாவியம்
- மனிதக்கரு வெளியுறை கருவகவூக்கி (hCG)
- மேலிக் அமிலம்
- மெலட்டோனின்
- மெத்தியோனின்
# உயிரியல் மூலக்கூறுகளின் பட்டியல்

## ய

- யூரியா
- யூரியேசு
- யூரிக் அமிலம்
# உயிரியல் மூலக்கூறுகளின் பட்டியல்

## ர

- ரெனின்
- ரிபோஃபிளாவின்
- இரைபோசு
- ரைசின்
- இரைபோ கருவமிலம் - Ribonucleic acid
# உயிரியல் மூலக்கூறுகளின் பட்டியல்

## ல

- லாக்டிக் அமிலம்
- லெப்டின்
- லியூசின்
- லினோலெயிக் அமிலம்
- லூட்டினைசிங் இயக்குநீர் (LH)
- லிகோபீன்
- லைசின்
- லைசோசைம்
# உயிரியல் மூலக்கூறுகளின் பட்டியல்

## வ

- வாசோபிரெசின் (ADH)
- வெண்ணி (புரதம்)
- வளர்ச்சியூக்கத் தடுப்பி
- வாலின்
- வாசோபிரெசின்
# உயிரியல் மூலக்கூறுகளின் பட்டியல்

## ஹ

- ஹிஸ்டிடின்
# வார்ப்புரு:Compact ToC

<div id="toc">  
<div> |
- } }} |
- } }} |
- } }} |
- } }} |
- } }} |
- } }} |
- } }} |
- } }} } |
- } }} |
- } }} |
- } }} |
- } }} |
- } }} |
- } }} |
- } }} |
- } }}
</div></div><noinclude>  
</noinclude>
# மர்மதேசம்

**மர்மதேசம்** 2010ம் ஆண்டு வெளியான கற்பனை சாகச திரைப்படம். இந்த திரைப்படத்தை லூயிஸ் லெட்டிரியர் இயக்க, சாம் வோர்திங்டன், ஜெம்மா அர்டேர்டன், மாட்ஸ் மிக்கேல்சேன், அலெக்சா டவலோஸ், ரால்ஃப் பின்னஸ், லியம் நீசோன் உள்ளிட்ட பலர் நடித்துள்ளார்கள். கடவுளுக்கும் மனிதனுக்கும் நடக்கும் யுத்தமே இந்த திரைப்படத்தின் கதை. இந்த திரைப்படத்தின் 2ம் பாகம் 2012ம் ஆண்டு வெளியானது.
# மர்மதேசம்

## நடிகர்கள்

- சாம் வோர்திங்டன்
- ஜெம்மா அர்டேர்டன்
- மாட்ஸ் மிக்கேல்சேன்
- லெக்சா டவலோஸ்
- ரால்ஃப் பின்னஸ்
- லியம் நீசோன்
# மர்மதேசம்

## படத்தின் சிறப்பு

- பயமுறுத்தும் மிருகங்கள், பாதாள உலக பேய்கள் பறக்கும் குதிரைகள் என படம் முழுக்க விழிகளை விரிய வைக்கும் வியப்பூட்டும் காட்சிகள்.
# மர்மதேசம் 2

**மர்மதேசம் 2** 2012ம் ஆண்டு வெளியான கற்பனை சாகச திரைப்படம். இந்த திரைப்படத்தை ஜோனாதன் லிபிஸ்மேன் இயக்க, சாம் வோர்திங்டன், ரோஸமண்டு பைக், பில் நை, எட்கர் ரமிரெஜ், டோபி கேப்பேல், டேனி ஹஸ்டன், ஜோன் பெல், ரால்ஃப் பின்னஸ், லயம் நீசன் உள்ளிட்ட பலர் நடித்துள்ளார்கள். இது 2010ம் ஆண்டு வெளியான கிளாஷ் ஆப் டைட்டான்ஸ் (மர்மதேசம்) என்ற திரைப்படத்தின் 2ம் பாகம் ஆகும். அளவில்லாத சக்திக்காக அண்ணன் தம்பிக்குள்ளே நடக்கிற சண்டைதான் மர்மதேசம்-2(3டி).
# மர்மதேசம் 2

## நடிகர்கள்

- சாம் வோர்திங்டன்
- ரோஸமண்டு பைக்
- பில் நை
- ட்கர் ரமிரெஜ்
- டோபி கேப்பேல்
- டேனி ஹஸ்டன்
- ஜோன் பெல்
- ரால்ஃப் பின்னஸ்
- லயம் நீசன்
# மர்மதேசம் 2

## படத்தின் சிறப்பு

- பாதாள உலகத்தோட வடிவமைப்பு
- ரெண்டு உடம்பு அரக்கர்கள்
- பெரிய பெரிய கண் மனுஷர்கள்
- பறக்கிற குதிரை
- மலையை விட பெரிய நெருப்பு மனுஷன்
- நெருப்பை கக்கிட்டே பறந்து
- பறந்து தாக்குற ரெண்டு தலை டிராகன்
# நௌ யூ ஸீ மீ

**நௌ யூ ஸீ மீ** 2013ம் ஆண்டு வெளியான அமெரிக்க நாட்டு திரில்லர் திரைப்படம். இந்த திரைப்படத்தை **லூயிஸ் லேடேர்ரியர்** இயக்கி உள்ளார்.
# நௌ யூ ஸீ மீ

## நடிகர்கள்

- டேவ் பிராங்கோ
- மார்க் ருஃப்பால்லோ
- ஜெசி ஐசன்பெர்க்
- வூடி ஹாரெல்சன்
# நௌ யூ ஸீ மீ

## வெளியீடு

இந்த திரைப்படம் 21 மே, 2013ம் ஆண்டு அமெரிக்காவிழும், 31 ஜூலை 2013ம் ஆண்டு பிரான்சு நாட்டிலும் வெளியானது.
# ஸ்ரீருத்ரம் (நூல்)

**ஸ்ரீ ருத்ரம் (நூல்)** யசூர் வேதத்தின் தலைசிறந்த பகுதியாகக் கருதப்படுவது ஸ்ரீ ருத்ரம். சமசுகிருத மொழியில் அமைந்த ஸ்ரீ ருத்ரம் நூலை தமிழில் மொழி பெயர்த்தவர் ஸ்ரீ அண்ணா. இந்நூல் இராமகிருஷ்ண மடம், சென்னை, நிறுவனத்தாரால் வெளியிடப்பட்டது.
# ஸ்ரீருத்ரம் (நூல்)

## ஸ்ரீருத்ரம் நூலின் சிறப்பு

ஸ்ரீருத்ரம் யசூர் வேத தைத்திரீய சம்ஹிதையின் ஏழு காண்டங்களுள் நாலாவது காண்டத்தின் நடுநாயகமாக அமைந்துள்ளது. இதனுடைய இருதய ஸ்தானத்தில் இருப்பது சிவாயநம எனும் பஞ்சாட்சர மந்திரம் கொண்டிருப்பதால் ஆத்திகர்களால் ஸ்ரீ ருத்ரத்தை தினசரி பூசையிலும், ஜெபத்திலும், ஹோமத்திலும், தியானத்திலும், பாராயணத்திலும் தொன்று தொட்டு சிறப்பாக கடைப்பிடிக்கப்படுகிறது.  
ஸ்ரீருத்ரம், “ருத்ரோபநிடதம்” என்றும் “சதருத்ரீயம்” என்றும் சிறப்புப் பெயர் வாய்ந்தது. வாழ்க்கை எனும் துயரக்கடலிருந்து நம்மை விடுவித்து முக்திக்கு கருவியானதால் இது உபநிடதம் என்று அழைக்கப்படுகிறது. நூற்றுக்கணக்கான வடிவங்களில் ஸ்ரீ ருத்திரனை இந்நூலில் போற்றப்படுவதாலும் இதனை *சதருத்ரீயம்* எனப்படுகிறது.
# ஸ்ரீருத்ரம் (நூல்)

## ஸ்ரீருத்ரம் நூலின் உரையாசிரியர்கள்

ஸ்ரீ ருத்ரம் நூலுக்கு எழுதப்பட்ட உரைகளில் சாயாணாச்சாரியார், அபிநவ சங்கராச்சாரியார், பட்டபாஸ்கரர், விஷ்ணு சூரி ஆகியவர்கள் சமசுகிருத மொழியில் எழுதிய உரைகளே தற்பொழுது அச்சில் உள்ளது.
# ஸ்ரீருத்ரம் (நூல்)

## நூலின் அமைப்பு

*நமகம்* (ருத்ரனுக்கு நமஸ்காரங்கள் செய்தல்); *சமகம்* (ருத்திரனிடம் நமக்கு வேண்டியதை பிரார்த்தனை செய்து வேண்டுதல்); *லகுந்யாசம்* (தன்னை ஸ்ரீருத்ர வடிவான சிவனாகவே தியானம் செய்தல்; *ஸ்ரீமகாந்நியாசம்* (தலை முதல் பாதம் வரை பஞ்சாங்க ருத்ரர்களுக்கு நியாஸ பூர்வகமாக ஜெபம், ஹோமம், அர்ச்சனை மற்றும் அபிசேகம் ஆகியவற்றின் முறை எடுத்துக் கூறல்), *சிவ அஷ்டோத்திரம்*, *ருத்ர விதான பூஜை*, *ருத்ர திரிசதீ* செய்தல் போன்ற செய்யும் முறைகள் குறித்து வாசகர்களுக்குப் பயன்படும் வகையில் இந்நூல் அமைந்துள்ளது.
# ஸ்ரீருத்ரம் (நூல்)

## ஸ்ரீருத்ரம் நூலைப் செபித்தலின் பயன்

இந்நூலில் ஸ்ரீருத்ரத்தை செபித்தலின் பயன் கூறப்பட்டுள்ளது. யார் யார் எந்தப்பயனை விரும்பினாலும் ஸ்ரீருத்ரம் நூலில் உள்ள மந்திரங்களைத் தொடர்ந்து செபித்தால் நினைத்த காரியங்கள் ஈடேறும். ருத்ர ஜெபத்தால் எல்லா தேவதைகளும் திருப்தி அடைகின்றனர் என்று சூதசம்ஹிதை கூறுகிறது. மேலும் இந்த ஜெபமே அனைத்து பாவங்களுக்குச் சிறந்த பிராயசித்தமாகவும் (பரிகாரமாகவும்) விதிக்கப்பட்டுள்ளது.
# ஸ்ரீருத்ரம் (நூல்)

## ஸ்ரீருத்திரத்தின் சிறப்பு மந்திரம்

:திரியம்பகம் யஜாமஹே சுகந்திம் புஷ்டிவர்த்தனம்|
:உர்வாருகமிவ பந்தனான் - ம்ருத்யோர் - முக்ஷீயமாம்ருதாத்|  
::*பொருள்*: (சுகந்திம்) இயற்கையான நறுமணமுடையவரும் (புஷ்டிவர்த்தனம்) கருணையால் அடியார்களைக் காத்து வளர்ப்பவரும் ஆகிய (திரியம்பகம்) முக்கண்ணனை (யஜாமஹே) பூஜித்து வழிபடுகிறோம். (உர்வாருகம் இவ) வெள்ளரிப் பழம் காம்பிலிருந்து விடுவது போல (ம்ருத்யோர்) இறப்பின் (பந்தனாத்) பிடிப்பிலிருந்து (முக்ஷீய) உமதருளால் விடுபடுவோமாக. (மா அம்ருதாத்) மோட்ச மார்க்கத்திலிருந்து விலகாமலிருப்போமாக.
# ஸ்ரீருத்ரம் (நூல்)

## ஸ்ரீருத்ரம் பாராயணம் எவ்வாறு செய்வது

இந்நூலில் ஸ்ரீருத்ரத்தை எவ்வாறு பாராயணம் செய்வது குறித்து விளக்கப்படுகிறது. ஸ்ரீருத்ர மந்திரத்தின் முதல் அனுவாகத்தில் ஈசுவரனுடைய கட்டளையை மீறி நடந்தவர்களிடம் முன் கோபம் கொண்ட ருத்ரன் தோன்ற வேண்டுமென்ற பிரார்த்தனையும், இரண்டாவது அனுவாகம் முதல் ஒன்பதாவது அனுவாகம் வரை ருத்ரனின் சர்வேசுவர தத்துவம், சர்வ சரீர தத்துவம், சர்வ அந்தர்யாமி தத்துவம் முதலிய பெருமைகளை குறிக்கும் திருநாமங்களால் நமஸ்காரமும், பத்தாவது அனுவாகத்தில் நம்முன் தோன்றிய ருத்ரனிடம் நாம் நினைத்த காரியங்கள் வெற்றி அடையவும், நமக்கு வேண்டாதவற்றை நீக்கவும் பிரார்த்தனையும், பதினோராவது அனுவாகத்தில் ருத்ர கணங்களுக்கு நமஸ்காரமும் கூறப்படுகிறது.  
முதலில் ருத்ரத்தை ஜெபித்து அதற்குப் பின் சமகத்தையும் ஜெபிப்பது செய்வது சாதாரணமான முறை. இதனை *லகு ருத்ரம்* என்பர். ஒரு முறை ருத்ரத்தின் பதினொரு அனுவாகத்தையும் ஜெபித்துப் பிறகு சமகத்தின் முதல் அனுவாகத்தையும், இரண்டாம் முறை ருத்ரத்தை பதினோரு முறை ஜெபித்துச் சமகத்தின் இரண்டாவது அனுவாகத்தையும், அவ்வாறாகப் பதினோராவது முறை ஜெபித்து பதினோறாவது அனுவாகத்தையும் பாராயணம் செய்தால் அது “ருத்ரைகாதசினீ” (பதினோரு ருத்திரர்கள்) எனப்படும். இதனை *மகா ருத்ரம்* என்பர். பதினோரு லகு ருத்ரம் ஒரு மகா ருத்ரம். பதினோரு மகா ருத்ரம் ஒரு *அதி ருத்ரம்* ஆகும்.
# ஸ்ரீருத்ரம் (நூல்)

## இவற்றையும் காண்க

- உருத்திரன்
# ஸ்ரீருத்ரம் (நூல்)

## ஸ்ரீருத்ரம் கேட்க

- மகா ம்ருத்யுஞ்ச மந்திரம் 108 முறை செபித்தல்
# இந்தியப் பிரதமரின் அலுவலகம்

**இந்தியப் பிரதமரின் அலுவலகம்** (*Prime Minister's Office*,**PMO**) இந்தியப் பிரதமரின் நேரடிப் பணியாளர்களையும் பிரதமருக்கு பல்வேறு நிலைகளில் உதவிபுரியும் பணியாளர்களையும் அடக்கியது. இதன் நிர்வாகத் தலைவராக முதன்மைச் செயலர் விளங்குகிறார். தற்போது இப்பொறுப்பில் **டாக்டர். பி.கே. மிஸ்ரா** உள்ளார். முன்னதாக **பிரதமரின் செயலகம்** என அழைக்கப்பட்டுவந்த இந்த அலுவலகம் 1977-இல் மொரார்ஜி தேசாய் நிர்வாகத்தின்போது இப்பெயர் மாற்றத்தைப் பெற்றது.  
இந்திய அரசின் அங்கமான இவ்வலுவலகம் புதுதில்லியிலுள்ள தலைமைச் செயலகக் கட்டிடத்தின் தெற்கு வளாகத்தில் இயங்குகிறது.
# இந்தியப் பிரதமரின் அலுவலகம்

## இந்தியப் பிரதமர் அலுவலகக் கட்டுப்பாட்டில் உள்ள துறைகள்

1. இந்திய அணுசக்தி துறை
1. இந்திய விண்வெளித் துறை
1. இந்திய அமைச்சரவைச் செயலகம்
1. தேசியப் பாதுகாப்பு மன்றம்
1. இந்தியக் குடியியல் பணிகள்
1. ஆராய்ச்சி மற்றும் பகுப்பாய்வு அமைப்பு (வெளிநாட்டு உளவு அமைப்பு)
# இந்தியப் பிரதமரின் அலுவலகம்

## முக்கிய அதிகாரிகள்

**'''இந்தியப் பிரதமர் அலுவலக மூத்த அதிகாரிகள்'''**  
| பெயர் | பதவி | தரம் |
| --- | --- | --- |
| பிரமோத் குமார் மிஸ்ரா, இந்திய ஆட்சிப் பணி | இந்தியப் பிரதமரின் முதன்மைச் செயளாளர் | மூத்த அமைச்சர் |
| அஜித் தோவல், இந்தியக் காவல் பணி, கீர்த்தி சக்கரா | தேசியப் பாதுகாப்பு ஆலோசகர் | மூத்த அமைச்சர் |
| ராஜிவ் கௌபா, இந்திய ஆட்சிப் பணி | அமைச்சரவை செயலாளர் |  |
| தருண் பஜாஜ், இந்திய ஆட்சிப் பணி | அரசு கூடுதல் செயலாளர் |  |
| ஏ. கே. சர்மா இந்திய ஆட்சிப் பணி | அரசு கூடுதல் செயலாளர் |  |
| விவேக் குமார், இந்திய வெளியுறவுப் பணி | பிரதமரின் தனிச் செயலாளர் | அரசு இணைச் செயலாளர் |
| அர்திக் சதீஷ் சந்திர ஷா, இந்திய ஆட்சிப் பணி | பிரதமரின் தனிச் செயலாளர் | அரசு இணை செயலாளர் |
# இந்தியப் பிரதமரின் அலுவலகம்

## செயற்பாடு

பிரதமரின் அலுவலகம் பிரதமர் தமது பணிகளைச் செய்ய உதவி புரிகிறது. இதன் தலைவராக முதன்மைச் செயலர் உள்ளார். ஊழல் எதிர்ப்பு பிரிவும் மக்கள் குறைகேட்புப் பிரிவும் இதில் அடங்கும். பிரதமரின் அறையும் அவரால் தேர்ந்தெடுக்கப்பட்ட சில குடியியல் அதிகாரிகளின் அறைகளும் இங்குள்ளன. இந்த அதிகாரிகளும் அவர்களது பொறுப்பில் இருக்கும் பணியாளர்களும் பிரதமர் அரசு அலுவல்களை திறனுடன் மேலாள உதவுகின்றனர். பல்வேறு அரசுத் துறைகளுடனான ஒருங்கிணைப்பிற்கு வழிவகுக்கின்றனர். பல்வேறு பணிகளுக்கு பிரதமரின் நேரத்தை ஒதுக்கிடவும் அவ்வப்போது நினைவுறுத்தவும் செய்கின்றனர். இந்திய அரசின் ஆய அமைச்சர்கள், தனிப்பொறுப்பேற்றுள்ள இணை அமைச்சர்கள், மாநில ஆளுநர்கள் மற்றும் மாநில அமைச்சர்கள் இந்த அலுவலகம் மூலமே பிரதரை தொடர்பு கொள்கின்றனர்.  
பொதுவாக பிரதமரின் நேரடிப் பொறுப்பில் இருக்கும் துறைகளின் கோப்புக்கள் மட்டுமே பிரமரின் ஒப்புமைக்கு வரும். ஆய அமைச்சர் அல்லது தனிப் பொறுப்புள்ள இணையமைச்சர் பொறுப்பேற்ற துறைகளின் கோப்புக்கள் அவர்களாலேயே தீர்க்கப்படும். குறிப்பிட்ட அமைச்சர், பிரதமரின் கவனத்திற்கு கொண்டு வர வேண்டும் என எண்ணும் கோப்புக்களே அவரது பார்வைக்கோ அல்லது ஒப்புமைக்கோ அனுப்பப்படும். திட்டக் குழுவின் தலைவராக பிரதமர் விளங்குவதால் அத்துறைசார் கோப்புக்கள் பிரதமரின் கருத்துக்களைக் கோரியோ ஒப்புமை பெறவோ இங்கு அனுப்பப்படும்.  
பிரதமரின் தனிப்பட்ட கவனத்தை ஈர்க்கும் சில விடயங்கள் கீழே தரப்படுகின்றன:
1. முக்கிய படைத்துறை சார்ந்த பிரச்சினைகள்;
1. குடியரசுத் தலைவரால் வழங்கப்படும் குடியியல் மற்றும் பாதுகாப்புத்துறை விருதுகள்;
1. அனைத்து முக்கிய கொள்கை முடிவுகள்;
1. வெளிநாட்டு தூதரகங்களில் தலைமைத் தூதர் நியமிப்பிற்கான முன்வரைவு மற்றும் இந்தியாவிற்கு நியமிக்கப்பட இருக்கும் பிறநாட்டு தலைமைத் தூதருக்கான ஒப்புமை;
1. தலைமைச் செயலகம் குறித்த அனைத்து முக்கிய முடிவுகள்;
1. மாநில மற்றும் மைய அரசுநிர்வாகத் தீர்ப்பாயங்கள், தேர்தல் ஆணையம், நடுவண் அரசுப் பணியாளர் தேர்வாணையம் ஆகியவற்றிற்கான நியமனங்கள், அரசமைப்பு/சட்டப்படியான குழுக்களுக்கான உறுப்பினர்கள், மற்றும் பல்வேறு அமைச்சகங்களுக்கு இணைக்கப்பட்டுள்ள குழுக்களுக்கான நியமனங்கள்;
1. குடியியல் பணிகள் மற்றும் பணியாளர் சீர்திருத்தங்களைக் குறித்த கொள்கை முடிவுகள்;
1. மாநிலங்களுக்கு சிறப்பு திட்டங்களாக பிரதமரால் அறிவிக்கப்பட்டவற்றை பிரமரின் அலுவலகம் கண்காணித்து அவ்வப்போது பிரதமருக்கு நிகழ்நிலை அறிக்கைகள் வழங்குகிறது;
1. குடியரசுத் தலைவரின் ஒப்புதலுக்குச் செல்லும் அனைத்து நீதித்துறை நியமனங்கள்.  
;நாடாளுமன்ற கேள்விகள்  
பிரதமரின் நேரடிப் பொறுப்பில் இருக்கும் துறைகள் சார்ந்த கேள்விகளுக்கு தாமே பதிலளிப்பார் அல்லது இதற்கென ஓர் இணை அமைச்சரை நியமிப்பார்.  
;பிரதமரின் நிதி  
பிரதமரின் தேசிய இடருதவி நிதி (PMNRF) மற்றும் தேசிய பாதுகாப்பு நிதி (NDF) ஆகியவற்றை பிரதமரின் அலுவலகம் இயக்குகிறது.
# இந்தியப் பிரதமரின் அலுவலகம்

## அமைவு

கம்பீரமான குடியரசுத் தலைவர் மாளிகையை நோக்கியவண்ணம் தெற்கு வளாகத்தில் பிரதமரின் அலுவலகம் அமைந்துள்ளது. இந்த வளாகத்தில் இயங்கும் தலைமைச் செயலகத்திற்கும் வெளியுறவுத் துறை மற்றும் பாதுகாப்புத் துறை அலுவலகங்களுக்கும் நடுவே 20 அறைகள் கொண்ட பிரதமரின் அலுவலகம் இயங்குகிறது. நாட்டின் முதன்மை அதிகாரிக்கு உதவி புரிய ஏதுவான கட்டமைப்பும் பணியாளர்களையும் கொண்டுள்ளது. உள்நாட்டு, வெளிநாட்டு நடப்புக்களை உடனுக்குடன் கண்காணிக்குமாறு மிக உயரிய தொழினுட்பச் சாதனங்களும் தொலைத்தொடர்பு சாதனங்களும் அமைக்கப்பட்டுள்ளன.
# உருசியாவின் மூன்றாம் அலெக்சாந்தர்

**மூன்றாம் அலெக்சாந்தர்** (*Alexander III*) அல்லது "அலெக்சாந்தர் அலெக்சாந்திரொவிச் ரொமானொவ்" (*Alexander Alexandrovich Romanov*, , 10 மார்ச் 1845 – 1 நவம்பர் 1894) என்பவர் உருசியா, போலந்து ஆகியவற்றின் பேரரசராகவும், பின்லாந்தின் இளவரசராகவும், முதல் இல் இறக்கும் வரை பதவியில் இருந்தவர். இவர் பெரும் பழமைவாதியாக இருந்தார். அவரது தந்தை இரண்டாம் அலெக்சாந்தர் கொண்டு வந்த பல சீர்திருத்த நடவடிக்கைகளை இல்லாதொழித்தார். இவரது காலத்தில் உருசியப் பேரரசு எவ்வித பெரும் போரிலும் பங்கு கொள்ளவில்லை. இதனால் இவர் "அமைதி காப்பவர்" என அழைக்கப்பட்டார்.
# உருசியாவின் மூன்றாம் அலெக்சாந்தர்

## ஆட்சி, 1881–1894

1881 மார்ச் 13 இல் அலெக்சாந்தரின் தந்தை பேரரசர் இரண்டாம் அலெக்சாந்தர் நரோத்னயா வோல்யா என்ற தீவிரவாத இயக்கத்தினரால் படுகொலை செய்யப்பட்டதை அடுத்து இவர் மூன்றாம் அலெக்சாந்தர் என்ற பதவிப் பெயருடன் 1881 மார்ச் 13 இல் உருசியப் பேரரசராக அறிவிக்கப்பட்டார். இவரும் மனைவி மரியா பியோதொரொவ்னாவும் அதிகாரபூர்வமாக 1883 மே 27 இல் முடி சூடிக் கொண்டார்கள்.
# உருசியாவின் மூன்றாம் அலெக்சாந்தர்

## இறப்பு

1894 ஆம் ஆண்டில், மூன்றாம் அலெக்சாந்தர் தீர்க்க முடியாத சிறுநீரகக் கோளாறு காரணமாக சுகவீனமுற நேரிட்டது. மரியாவின் உறவினரும், கிரேக்க அரசியுமான ஒல்கா தனது கோர்ஃபு என்ற தீவில் உள்ள மாளிகையில் அலெக்சாந்தரைத் தங்க வருமாறு அழைத்தார். இடம் மாற்றம் அவரைக் குணமாக்கும் என்ற நம்பிக்கையில் அவரும் குடும்பத்தினருடன் அங்கு செல்லும் வழியில் கிரிமியாவைத் தாண்டி அவரால் செல்லுவதறேகு அவரது நிலை இடம் கொடுக்கவில்லை. கிரிமியாவில் உள்ள லிவாதியா அரண்மனையில் மனைவியின் மடியில் இல் த்னது 49 வது வயதில் இறந்தார். இவருக்குப் பின்னர் இவரது மூத்த மகன் இளவரசர் நிக்கொலாசு இரண்டாம் நிக்கொலாசு என்ற பதவிப் பெயரில் உருசியப் பேரரசராக முடி சூடிக் கொண்டார். அலெக்சாந்தரின் உடல் 1894 நவம்பர் 18 இல் சென் பீட்டர்ஸ்பேர்க்கில் உள்ள பீட்டர், பவுல் தேவாலயத்தில் அடக்கம் செய்யப்பட்டது.
# மருத்துவ நோயெதிர்ப்பியல்

**மருத்துவ நோயெதிர்ப்பியல்** (Clinical Immunology) என்பது நோயெதிர்ப்பாற்றல் அமைப்பின் செயற்பிறழ்வுகளால் (பழுதடைவு, பிறழக்கூடியச் செயற்பாடுகள், இவ்வமைப்பின் உயிரணு உறுப்புகள் கட்டுப்பாடற்ற வளர்ச்சியடைதல்) உருவாகும் நோய்களைக் குறித்துப் படிப்பதைக் குறிக்கும். பிற அமைப்புகளின் நோயியலிலும், நோய்க் கூறுகளிலும் நோயெதிர்ப்பு வினைகள் பங்கேற்கும் பிணிகளைக் குறித்து அறிவதையும் மருத்துவ நோயெதிர்ப்பியல் துறை உள்ளடக்கியதாகும்.  
நோயெதிர்ப்புத் தொகுதியின் செயற்பிறழ்வுகளால் ஏற்படும் பிணிகளை நோயெதிர்ப்புக் குறைவினால் நிகழ்பவை (முதன்மை நோயெதிர்ப்புப் பிணிகள்) மற்றும் தன்னெதிர்ப்பு நோய்கள் (மண்டலிய செம்முருடு, முடக்கு வாதம், தசைக் களைப்பு) என இரு பெரும் பிரிவுகளாகப் பிரிக்கலாம். தீங்கற்றப் பொருட்களுக்கெதிராகப் பொருத்தமற்ற முறைகளில் ஏற்படும் நோயெதிர்ப்பு அமைப்பின் பல்வேறு மிகையுணர்வூக்கங்கள் (ஈழை நோய், ஒவ்வாமை) நோயெதிர்ப்புத் தொகுதியின் செயற்பிறழ்வுகளுக்கு பிற உதாரணங்களாகக் கொள்ளலாம்.  
நோயெதிர்ப்புத் தொகுதியைப் பாதிக்கும் பரவலாக அறியப்பட்டப் பிணியாக எச்.ஐ.வி நோய்க்கிருமிகளால் உண்டாகும் எய்ட்சு நோயைக் கூறலாம். இந்நோய் எச்.ஐ.வி எனப்படும் மனிதனின் நோயெதிர்ப்பாற்றலைக் குறைக்கும் திறன் கொண்ட தீ நுண்மத்தால் ஏற்படுகிற (CD4+ டி செல்கள், கிளையி உயிரணு, பெருவிழுங்கி ஆகிய செல்கள் பெருமளவு அழிக்கப்பட்டநிலை கொண்ட) ஒரு நோயாகும்.  
மாற்று உறுப்பு நிராகரிப்பில் (transplant rejection) ஒரினத்திசு ஒட்டுக்களை (allografts) அழிக்க முயலும் நோயெதிர்ப்பு அமைப்பைத் தடுக்கும் வழிமுறைகளையும் மருத்துவ நோயெதிர்ப்பியலாளர்கள் படிக்கிறார்கள்.
# இயன் சோமர்ஹால்டர்

**இயன் ஜோசப் சோமர்ஹால்டர்** (*Ian Somerhalder*, பிறப்பு: டிசம்பர் 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். பூனே கேரில், தி வாம்பயர் டைரீஸ் போன்ற தொலைக்காட்சித் தொடரில் நடித்து புகழ் பெற்றவர்.
# இயன் சோமர்ஹால்டர்

## ஆரம்பகால வாழ்க்கை

சோமர்ஹால்டர், கோவிங்க்டன், லூசியானா, ஐக்கிய அமெரிக்கா வில் பிறந்தார். அவர், கோவிங்க்டன் உள்ள ஒரு தனியார் கத்தோலிக்க பள்ளியில் படித்தார். தனது 10 வயதிலிருந்து 13 வயது வரை வடிவழகு தொழிலை செய்தார். தனது 17வது வயதில் நடிப்பு துறைக்கு வந்தார்.
# இயன் சோமர்ஹால்டர்

## திரைத்துறை

2000 ஆம் ஆண்டில், யங் அமெரிக்கன்ஸ் என்ற திரைத் தொடரில் நடித்தார். பின்னர், 2007ல் வெளியான தி ரூல்ஸ் ஆஃப் அற்றாக்சன் என்ற திரைப்படத்திலும் நடித்தார். பலவற்றில் நடித்திருந்தாலும், பூனே கேரில் என்ற திரைத்தொடரே குறிப்பிடத்தக்கது. இது 2004ம் ஆண்டு முதல் வெளியானது.
# இயன் சோமர்ஹால்டர்

## திரைத்துறை

### திரைப்படங்கள்

- 1998 செலிப்ரிட்டி
- 2001 லைஃப் அஸ் எ ஹவுஸ்
- 2002 சேஞ்சிங் ஹார்ட்ஸ்
- 2002 தி ரூல்ஸ் ஆஃப் அற்றாக்சன்
- 2004 இன் எனிமி ஹேன்ட்ஸ்
- 2004 தி ஓல்டு மேன் அன்டு தி ஸ்டுடியோ
# இயன் சோமர்ஹால்டர்

## திரைத்துறை

### திரைத் தொடர்கள்

- 1997 தி பிக் ஈசி
- 1999 நவ் அன்டு எகய்ன்
- 2000 யங் அமெரிக்கன்ஸ்
- 2001 அனாட்டமி ஆஃப் எ ஹேட் கிரைம்
# இர. ந. வீரப்பன்

**இர. ந. வீரப்பன்** (சூன் 8, 1930 - செப்டம்பர் 3, 1999) மலேசியத் தமிழறிஞரும், தமிழாசிரியரும் ஆவார். ஏறக்குறைய 43 நாடுகளுக்கு சுற்றுப் பயணம் மேற்கொண்டு அங்குள்ள தமிழர்களிடம் உறவு பாராட்டி கள ஆய்வுப்பணி செய்து 43 நூல்களை எழுதி வெளியிட்டுள்ளார். சிறுகதை, ஆராய்ச்சிக் கட்டுரை, ஆய்வுப் பணிகள், இலக்கிய நாடகம் நடத்துதல், மொழிப் போராட்டம், உலகளாவிய தமிழ்ப் பண்பாட்டுத் தொடர்புகள் என பல துறைகளில் ஈடுபட்டவர். மலேசியத் தமிழ்ப் பண்பாட்டு இயக்கம், தமிழ் இலக்கியக் கழகம் ஆகிய அமைப்புகளைத் தோற்றுவித்தவர்.
# இர. ந. வீரப்பன்

## வாழ்க்கைக் குறிப்பு

இர. ந. வீரப்பன் இலங்கையின் மலையகத்தில் நடேசன், இரத்தினம் ஆகியோருக்குப் பிறந்தவர். தம் பெயருக்குரிய தலையெழுத்தாக முதலில் தாயின் பெயரையும் அடுத்ததாக தந்தையின் பெயரையும் இணைத்துக் கொண்டார்.
இலங்கையிலிருந்து தமிழ்நாட்டுக்குப் புலம்பெயர்ந்து பின்னர் மலேசியாவில் குடியேறினார். 1953 இல் ஈச்ச மரத் தோட்டத் தமிழ்ப்பள்ளியில் தொடங்கி தொடர்ந்து தென்னை மரத் தோட்டத் தமிழ்ப்பள்ளி, இரசாக் தோட்டத் தமிழ்ப்பள்ளி, கிள்ளான் மிட்லேண்ட்ஸ் தோட்டத் தமிழ்ப்பள்ளி, பந்திங் சுங்கை சோ தமிழ்ப்பள்ளி, காப்பார் நகரத் தமிழ்ப்பள்ளி எனப் பல பள்ளிகளில் பணியாற்றி 1985 ஆம் ஆண்டில் ஓய்வு பெற்றார். 1990 ஆம் ஆண்டு வரையில் கிள்ளான் அப்துல் சமது இடைநிலைப்பள்ளியில் தமிழ்மொழி கற்பித்தார்.
- உலகத் தமிழர் (புரட்சிப் பண்ணை, 1985)
- கானல்வரி (புரட்சிப் பண்ணை, 1985)
- உலகத் தமிழ்ப் பண்பாட்டு இயக்க வரலாறு (1992)
- இலக்கிய இதயம் (புரட்சிப் பண்ணை, 1987)
# எலும்பு நோயெதிர்ப்பியல்

**எலும்பு நோயெதிர்ப்பியல்** (Osteoimmunology) என்பது எலும்புத் தொகுதி, நோயெதிர்ப்புத் தொகுதிகளுக்கிடையேயான இடைமுகப்பில் நிகழ்பவற்றைக் குறித்து அண்மைக் காலமாகப் (நாற்பது ஆண்டுகளுக்கு முன்னாலிருந்து) ஆராயப்படும் எலும்பு நோயெதிர்ப்பு அமைப்பைக் குறித்துப் பயில்வதாகும். முதுகெலும்பிகளில் எலும்பு, நோயெதிர்ப்பு தொகுதிகளுக்கிடையேப் பகிர்ந்துக் காணப்படும் கூறுகள், இயங்கு முறைகள் (ஈந்தணைவிகள், ஏற்பிகள், சமிக்ஞை மூலக்கூறுகள், படியெடுக்கும் காரணிகள்) ஆகிவற்றைக் குறித்தும் எலும்பு நோயெதிர்ப்பியலில் பயிலப்படுகிறது. கடந்த ஆண்டுகளில் எலும்பு நோயெதிர்ப்பியலில் எலும்புப் புற்று, முடக்கு வாதம், எலும்புப்புரை, எலும்புத் தடிமன் நோய் (osteopetrosis), பல்சூழ்திசு அழற்சி (periodontitis) முதலிய நோய்களுக்கானச் சிகிச்சை முறைகள் ஆராயப்பட்டு வருகிறது. இரத்த உயிரணுக்கள், உடலின் வடிவ நோய்க்குறிகளுக்கிடையேயான மூலக்கூற்றுத் தொடர்பாடல்கள் குறித்த உறவுகளை எலும்பு நோயெதிர்ப்பியல் ஆய்வுகள் வெளிப்படுத்துகின்றன.
# நோயெதிர்ப்பியலாளர்

**நோயெதிர்ப்பியலாளர்கள்** (Immunologists) உயிரினங்களின் நோயெதிர்ப்பு அமைப்பைக் குறித்து (மனித நோயெதிர்ப்பு அமைப்பைக் குறித்தும்) ஆராயும் அறிவியலாளர்களாவர். இவர்கள், ஆய்வகங்களில் பணிபுரியும் முனைவர்கள், நோயெதிர்ப்பு அமைப்புப் பிறழ்வினைகளால் ஏற்படும் பிணிகளுக்குச் சிகிச்சையளிக்கும் மருத்துவர்கள், ஆய்வு மற்றும் நோயாளிகளுக்குச் சிகிச்சை ஆகிய இரண்டையும் பணியாகக் கொண்ட மருத்துவ முனைவர்கள் எனப் பலவகைப்படுவர்.  
ஆய்வுப் பணியில் ஈடுபட்டுள்ள நோயெதிர்ப்பியலாளர்கள் (Research Immunologists) நோயெதிர்ப்பு அமைப்பு மற்றும் அதன் இயங்கு முறைகள் குறித்த உயிரிமருத்துவ ஆய்வினை மேற்கொள்ளுபவர்கள். மருத்துவ நோயெதிர்ப்பியலாளர்கள் (Medical Immunologists) நோயெதிர்ப்பு அமைப்பில் சிக்கல்களைக் கொண்ட நோயாளிகளுடன் நேரடியாக பணிபுரிபவர்கள். அமெரிக்க நோயெதிர்ப்பியலாளர்கள் சங்கம் ஆண்டுதோறும் நோயெதிர்ப்பியலாளர்களுக்காக அறிமுக பயிற்சி வகுப்பு மற்றும் முன்னேறிய பயிற்சி வகுப்புகளை நடத்தி வருகிறது.
# ரெங்கநாதன் சீனிவாசன்

**ரெங்கநாதன் சீனிவாசன்** (*Renganaden Seeneevassen*, 11 ஏப்ரல் 1910 – 5 சூன் 1958) மொரிசியசு தமிழ் அரசியல்வாதியும், நாடாளுமன்ற உறுப்பினரும், அமைச்சரும் ஆவார்.
# ரெங்கநாதன் சீனிவாசன்

## வாழ்க்கைச் சுருக்கம்

ரெங்கநாதன் 1910 ஆம் ஆண்டில் போர்ட் லூயிஸ் நகரில் பிறந்தார். இவரது தந்தை தமிழ்நாட்டில் பிறந்து மொரீசியசில் குடியேறியவர். தாயார் மொரிசியசுத் தமிழர். தனது ஆரம்பப் படிப்பை தலைநகரில் உள்ள இங்கிலாந்து திருச்சபையின் ஆதரவில் இயங்கி வந்த பாடசாலை, மத்திய ஆண்கள் அரசுப் பாடசாலை ஆகியவற்றில் கல்வி கற்று, பின்னர் இடைநிலைக் கல்வியை ரோயல் கல்லூரியிலும் கல்வி கற்றார்.  
1935 இல் இலண்டன் பொருளாதாரப் பள்ளியில் சேர்ந்து சட்டம் பயின்றார். பள்ளியில் படிக்கும் போது இவருக்கு பிரபலமான அரசியல்வாதிகளின் தொடர்பு ஏற்பட்டது. 1940 ஆம் ஆண்டில் இவர் சட்டத்தில் இளங்கலைப் பட்டத்தைப் பெற்றார். அதே ஆண்டு டிசம்பரில் மொரிசியசு திரும்பி உள்ளூரில் வழக்கறிஞராகப் பணியாற்ற ஆரம்பித்தார். போர்ட் லூயிசு மாநகரசபையில் உறுப்பினராகத் தேர்ந்தெடுக்கப்பட்டார்.
# ரெங்கநாதன் சீனிவாசன்

## அரசியலில்

1944 ஆம் ஆண்டில் ஆளுனர் சேர் டொனால்டு மெக்கன்சியினால் சட்டசபை உறுப்பினராக நியமிக்கப்பட்டார். மொரிசியசின் 1948 ஆம் ஆண்டு அரசியலமைப்பை உருவாக்குவதற்கு பங்களிப்பு செய்தார். 1948 சட்டசபைத் தேர்தலில் தொழிற் கட்சியின் சார்பில் போட்டியிட்டு வெற்றி பெற்றார். 1953 ஆம் ஆண்டுத் தேர்தலிலும் போட்டியிட்டு வெற்றி பெற்றார். ஐக்கிய இராச்சியத்தின் இரண்டாம் எலிசபெத் மகாராணியின் முடிசூட்டு விழாவில் மொரிசியசு அரசு சார்பில் பங்கெடுத்தார், 1955 இல் லண்டனில் நடைபெற்ற மொரிசியசு தொழிற் கட்சியின் மாநாட்டில் கலந்து கொண்டார்.  
1957 சூலையில் மொரிசியசின் முதலாவது அமைச்சரவையில் கல்வி அமைச்சராக சேர்த்துக் கொள்ளப்பட்டார்.
# ரெங்கநாதன் சீனிவாசன்

## மறைவு

ரெங்கநாதன் சீனிவாசன் 1958 ஆம் ஆண்டில் போர்ட் லூயிசில் காலமானார். மொரிசியசு அரசு இவரது படம் பொறிக்கப்பட்ட 100 ரூபாய் நாணயத் தாளை வெளியிட்டது. ரெங்கநாதன் சீனிவாசனின் பெயரில் அரசு உயர்நிலைப் பள்ளியும் போர்ட் லூயிசு நகரில் இயங்குகிறது. இவரது நூற்றாண்டு நினைவாக மொரிசியசு அரசு முதல்நாள் அஞ்சலுறையையும் வெளியிட்டது.
# இசுமிருதி இரானி

**இசுமிருதி இரானி** (ਸਮ੍ਰਿਤੀ ਈਰਾਨੀ) திருமணத்திற்கு முன்பு: *இசுமிருதி மல்ஃகோத்ரா*, மாற்று ஒலிப்பு:*ஸ்மிருதி இரானி*, *Smriti Irani* née *Malhotra*, பிறப்பு: 23 மார்ச் 1976) முன்னாள் ஒப்புருவாளரும் தொலைக்காட்சி நடிகையும் தயாரிப்பாளரும் தற்போதைய அரசியல்வாதியும் ஆவார்.பாரதிய ஜனதா கட்சியைச் சார்ந்த இவர் நரேந்திர மோதியின் இரண்டாம் அமைச்சரவையில் மகளிர் மற்றும் குழந்தைகள் நல அமைச்சராக 2019 முதல் 2024 வரை இருந்தார். முன்னர் இவர் மனித வள மேம்பாட்டு வளம் மற்றும் ஜவுளித் துறை அமைச்சராக அமைச்சகத்தின் அமைச்சராக 2014 - 2019 வரை பதவி வகித்தவர். 2019 ஆம் ஆண்டிற்கான மக்களவைத் தேர்தலில் இந்திய தேசியக் காங்கிரஸின் தலைவரும் நாட்டின் எதிர்க்கட்சித் தலைவருமான இராகுல் காந்தியை அமேதி தொகுதியில் தோற்கடித்தார். அமேதி தொகுதி நான்கு தசாப்தங்களாக ராகுல் காந்தியின் குடும்பத்தினர் வெற்றிபெற்ற தொகுதியாகும். சுமிதி ராணி 2011 ஆம் ஆண்டில் குஜராத் மாநிலத்திலிருந்து மாநிலங்களவைக்குத் தேர்தெடுக்கப்பட்டார். இவர் ஆங்கிலம், இந்தி, மராத்தி, குஜராத்தி, வங்காளம் ஆகிய மொழிகளில் பேசும் திறனுடையவர் ஆவார்.
# இசுமிருதி இரானி

## இளமையும் கல்வியும்

தில்லியில் பஞ்சாபி–வங்காள குடும்பத்தில் மூன்று மகள்களில் மூத்தவராகப் பிறந்தார். ஒப்புருவாளராக புகழ்பெறத் தொடங்கும் முன்னர் மக்டொனால்ட்சில் சேவையாளராகப் பணியாற்றியிருக்கிறார்.
# இசுமிருதி இரானி

## சர்ச்சை

கோவாவில் உள்ள பேபின்டியா (Fabindia) என்ற கடையில் உடை மாற்றும் அறையில் ரகசிய கேமரா இருந்ததாக புகார் செய்தார்.
# இசுமிருதி இரானி

## 2024 மக்களவைத் தேர்தல்

2019இல் அமேதியில் இராகுல் காந்தியை 292973 வாக்குகளில் தோற்கடித்த இவர் 2024 தேர்தலில் கிசோரி லாலிடம் தோற்றார்  
**அமேதி தேர்தல் முடிவு**  
| வேட்பாளர் | கட்சி | பெற்ற வாக்கு | வாக்கு % |  |
| --- | --- | --- | --- | --- |
| கிசோரி லால் | காங்கிரசு | 539228 | 54.99 |  |
| இசுமிருதி இரானி | பாசக | 372032 | 37.94 |  |
| நாகே சிங் சௌகான் | பகுசன் சமாச் கட்சி | 34534 | 3.52 | } |